CELEX: 32021D0117
Language: ro
Date: 2021-02-01 00:00:00
Title: Decizia de punere în aplicare (UE) 2021/117 a Comisiei din 1 februarie 2021 de modificare a Deciziei de punere în aplicare (UE) 2019/919 în ceea ce privește standardele armonizate pentru navele mici referitoare la ventilația compartimentelor în care se află motoare pe benzină și/sau tancuri de benzină și la ventilatoarele electrice

2.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 36/39
               
            
         DECIZIA DE PUNERE ÎN APLICARE (UE) 2021/117 A COMISIEI
         din 1 februarie 2021
         de modificare a Deciziei de punere în aplicare (UE) 2019/919 în ceea ce privește standardele armonizate pentru navele mici referitoare la ventilația compartimentelor în care se află motoare pe benzină și/sau tancuri de benzină și la ventilatoarele electrice
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2013/53/UE a Parlamentului European și a Consiliului (2), produsele care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate a fi conforme cu cerințele vizate de standardele respective sau de părți ale acestora prevăzute la articolul 4 alineatul (1) din Directiva 2013/53/UE și în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2015) 8736 a Comisiei (3), Comisia a înaintat o cerere către Comitetul European de Standardizare (CEN) și Comitetul European de Standardizare în Electrotehnică (Cenelec) pentru elaborarea și revizuirea lucrărilor privind standardele armonizate în sprijinul Directivei 2013/53/UE prin abordarea cerințelor esențiale mai stricte prevăzute la articolul 4 alineatul (1) din Directiva 2013/53/UE și în anexa I la directiva respectivă în comparație cu Directiva abrogată 94/25/CE a Parlamentului European și a Consiliului (4).
                  
               
                     (3)
                  
                  
                     Prin Decizia de punere în aplicare C(2015) 8736 comitetelor CEN și Cenelec li s-a solicitat, de asemenea, să revizuiască standardele ale căror referințe au fost publicate prin Comunicarea 2015/C 087/01 a Comisiei (5).
                  
               
                     (4)
                  
                  
                     Pe baza cererii prevăzute în Decizia de punere în aplicare C(2015) 8736, CEN a revizuit standardul armonizat EN ISO 11105:2017, a cărui referință este publicată prin Comunicarea 2018/C 209/05 a Comisiei (6). În consecință, s-a adoptat standardul armonizat EN ISO 11105:2020 Nave mici. Ventilația compartimentelor în care se află motoare pe benzină și/sau tancuri de benzină.
                  
               
                     (5)
                  
                  
                     Comisia, împreună cu CEN, a evaluat dacă standardul armonizat EN ISO 11105:2020 elaborat de CEN respectă cererea prevăzută în Decizia de punere în aplicare C(2015) 8736.
                  
               
                     (6)
                  
                  
                     Standardul EN ISO 11105:2020 stabilește cerințele de instalare pentru ventilația compartimentelor în care se află motoare pe benzină și tancuri de benzină de pe ambarcațiunile de agrement echipate cu motoare pe benzină pentru propulsie, producere de energie electrică sau putere mecanică, pentru a preveni acumularea de gaze explozive în aceste compartimente.
                  
               
                     (7)
                  
                  
                     Standardul EN ISO 11105:2020 îndeplinește cerințele esențiale pe care urmărește să le acopere și care sunt prevăzute la articolul 4 alineatul (1) din Directiva 2013/53/UE, precum și la punctele 5.1.2 și 5.2.2 din partea A a anexei I la directiva respectivă. Prin urmare, este adecvat să se publice referința acestui standard în Jurnalul Oficial al Uniunii Europene.
                  
               
                     (8)
                  
                  
                     Standardul EN ISO 11105:2020 înlocuiește standardul EN ISO 11105:2017. Prin urmare, este necesar să se retragă referința standardului armonizat EN ISO 11105:2017 din seria C a Jurnalului Oficial al Uniunii Europene.
                  
               
                     (9)
                  
                  
                     Pentru a acorda producătorilor suficient timp să se pregătească pentru aplicarea standardului EN ISO 11105:2020, este necesar să se amâne retragerea referinței standardului EN ISO 11105:2017.
                  
               
                     (10)
                  
                  
                     De asemenea, standardul EN ISO 11105:2020 va înlocui standardul EN ISO 9097:2017 Nave mici. Ventilatoare electrice, a cărui referință este publicată prin Comunicarea 2018/C 209/05. Standardul EN ISO 9097:2017 se referă la cerințele generale privind ventilatoarele electrice instalate pe ambarcațiunile de agrement. Prin urmare, este necesar să se retragă referința standardului armonizat EN ISO 9097:2017 din seria C a Jurnalului Oficial al Uniunii Europene.
                  
               
                     (11)
                  
                  
                     Anexa I la Decizia de punere în aplicare (UE) 2019/919 a Comisiei (7) conține lista referințelor standardelor armonizate care conferă o prezumție de conformitate cu Directiva 2013/53/UE. Referința standardului armonizat EN ISO 11105:2020 trebuie inclusă în anexa I la respectiva decizie de punere în aplicare.
                  
               
                     (12)
                  
                  
                     Anexa II la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE care sunt retrase din Jurnalul Oficial al Uniunii Europene. Referințele standardelor armonizate EN ISO 11105:2017 și EN ISO 9097:2017 trebuie incluse în anexa II la respectiva decizie de punere în aplicare.
                  
               
                     (13)
                  
                  
                     Prin urmare, Decizia de punere în aplicare (UE) 2019/919 trebuie modificată în consecință.
                  
               
                     (14)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/919 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 2 din anexa II se aplică de la 1 august 2022.
         
         
            Adoptată la Bruxelles, 1 februarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).
         
            (3)  Decizia de punere în aplicare C(2015) 8736 a Comisiei din 15 decembrie 2015 privind o cerere de standardizare, adresată Comitetului European de Standardizare și Comitetului European de Standardizare în Electrotehnică în ceea ce privește ambarcațiunile de agrement și motovehiculele nautice în sprijinul Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE.
         
            (4)  Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (JO L 164, 30.6.1994, p. 15).
         
            (5)  Comunicarea Comisiei în cadrul implementării Directivei 94/25/CE a Parlamentului European și a Consiliului din 16 iunie 1994 privind armonizarea legislativă și administrativă a statelor membre referitoare la ambarcațiunile de agrement (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 87, 13.3.2015, p. 1).
         
            (6)  Comunicarea Comisiei în cadrul punerii în aplicare a Directivei 2013/53/UE a Parlamentului European și a Consiliului privind ambarcațiunile de agrement și motovehiculele nautice și de abrogare a Directivei 94/25/CE (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 209, 15.6.2018, p. 137).
         
            (7)  Decizia de punere în aplicare (UE) 2019/919 a Comisiei din 4 iunie 2019 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului (JO L 146, 5.6.2019, p. 106).
      
      
         
            ANEXA I
            În anexa I la Decizia de punere în aplicare (UE) 2019/919 se adaugă următoarea rubrică 34:
            
               
                           Nr.
                        
                        
                           Referința standardului
                        
                     
                           „34.
                        
                        
                           EN ISO 11105:2020
                        
                     
                            
                        
                        
                           Nave mici. Ventilația compartimentelor în care se află motoare pe benzină și/sau tancuri de benzină”
                        
                     
         
      
      
         
            ANEXA II
            Anexa II la Decizia de punere în aplicare (UE) 2019/919 se modifică după cum urmează:
            
                        1.
                     
                     
                        Se adaugă următoarea rubrică 31:
                        
                                    Nr.
                                 
                                 
                                    Referința standardului
                                 
                              
                                    „31.
                                 
                                 
                                    EN ISO 9097:2017
                                    Nave mici. Ventilatoare electrice”
                                 
                              
                  
                        2.
                     
                     
                        Se adaugă următoarea rubrică 32:
                        
                                    Nr.
                                 
                                 
                                    Referința standardului
                                 
                              
                                    „32.
                                 
                                 
                                    EN ISO 11105:2017
                                    Nave mici. Ventilația compartimentelor în care se află motoare pe benzină și/sau tancuri de benzină”